Oscar se broer aangekla van strafbare manslag | Nuus24
Johannesburg – Carl Pistorius (28), ouer broer van die Paralimpiese atleet Oscar Pistorius, wat teregstaan op aanklag van moord op sy modelvriendin, het self volgens Beeld in die hof verskyn op aanklagte van strafbare manslag.Carl Pistorius was veronderstel om verlede Donderdag in die landdroshof op Vanderbiljpark te verskyn, maar het om uitstel gevra omdat hy sy broer wou ondersteun.Hy sal weer einde Maart in die hof verskyn.Adv. Kenny Oldwage, Oscar se regsverteenwoordiger, het die saak teen Carl per SMS aan die koerant bevestig.Carl was na bewering in 2010 naby die Vaal Barrage buite Vanderbijlpark in ’n ongeluk betrokke waarin ’n vrou dood is. Die vrou het op ’n motorfiets gery.Oldwage het later in ’n verklaring gesê die aanklag teen Carl is destyds laat vaar, maar die direkteur van openbare vervolging het nou besluit om hom weer aan te kla.“Daar is geen twyfel nie dat Carl onskuldig is en die aanklag sal in die hof beveg word," het Oldwage gesê.– Lees hier meer.– Volg Nuus24 op Twitter.
Lees meer oor: carl pistorius | oscar pistorius VOLGENDE OP NUUS24X